Liste over filmpriser og prisnominasjoner tildelt La La Land

Liste over filmpriser og prisnominasjoner tildelt La La Land omfatter tildelinger av og nominasjoner til ti filmpriser, to festivalpriser og én musikkpris.

La La Land er en amerikansk romantisk filmmusikal fra 2016. Filmen er skrevet og regissert av Damien Chazelle. Ryan Gosling og Emma Stone spiller hovedrollene, mens Justin Hurwitz har komponert musikken. Benj Pasek og Justin Paul har skrevet sangtekstene, med unntak av «Start a Fire». Filmen hadde verdenspremière på filmfestivalen i Venezia 31. august 2016 og kinopremière i Norge 24. februar 2017. Filmen ble en publikumssuksess med en totalomsetning på cirka 446,1 millioner dollar i billettinntekter. Den gjorde det også godt blant kritikere; dette gjenspeiles i at filmen har fått 91 % på Rotten Tomatoes.

La La Land ble nominert til 14 Oscar-priser i forkant av den 89. Oscar-utdelingen og tangerte dermed nominasjonsrekorden til Alt om Eva (1950) og Titanic (1997). Filmen vant seks priser for beste regi (Chazelle), beste kvinnelige hovedrolle (Stone), beste foto, beste originalmusikk (Hurwitz), beste sang («City of Stars») og beste scenografi. La La Land ble i tillegg nominert til blant annet beste film, beste mannlige hovedrolle (Gosling), beste originalmanus (Chazelle) og beste klipping. Filmen vant sju Golden Globe-priser og slo prisrekorden til Gjøkeredet (1975) og Midnight Express (1978). La La Land ble nominert til elleve priser under den 70. BAFTA-utdelingen og vant fem, blant annet for beste film, beste regi (Chazelle) og beste kvinnelige hovedrolle (Stone). Musikken i filmen vant også to Grammy Awards.

Liste

Fotnoter

Referanser

Eksterne lenker 
 Priser tildelt La La Land på Internet Movie Database
La La Land